text: বড়লিয়া বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
  
  আয়তন 
  বড়লিয়া ইউনিয়নের আয়তন ২,৪৯৭ একর (১০.১১ বর্গ কিলোমিটার)।
  
  জনসংখ্যার উপাত্ত 
  ২০১১ সালের আদমশুমারি অনুযায়ী বড়লিয়া ইউনিয়নের মোট জনসংখ্যা ১৫,৫২৩ জন। এর মধ্যে পুরুষ ৭,৫১৮ জন এবং মহিলা ৮,০০৫ জন। মোট পরিবার ৩,০৪৫টি।
  
  অবস্থান ও সীমানা 
  পটিয়া উপজেলার মধ্যাংশে বড়লিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের পূর্বে ভাটিখাইন ইউনিয়ন ও জঙ্গলখাইন ইউনিয়ন; উত্তরে জঙ্গলখাইন ইউনিয়ন ও কুসুমপুরা ইউনিয়ন; পশ্চিমে কুসুমপুরা ইউনিয়ন এবং দক্ষিণে কাশিয়াইশ ইউনিয়ন, আশিয়া ইউনিয়ন ও ছনহরা ইউনিয়ন অবস্থিত।
  
  প্রশাসনিক কাঠামো 
  বড়লিয়া ইউনিয়ন পটিয়া উপজেলার আওতাধীন ৯নং (ক) ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
   বেলখাইন
   কর্ত্তালা
   পশ্চিম বাড়ৈকাড়া
   পূর্ব বাড়ৈকাড়া
   পেরলা
   বড়লিয়া
   ওকন্যারা
   মেলঘর
  
  নামকরণ ও ইতিহাস 
  বড় আউলিয়া থেকে বড়লিয়া ইউনিয়নের নামকরণ হয়েছে। একসময় বড়লিয়া ও জঙ্গলখাইন একই অঞ্চলভুক্ত ছিল। পরবর্তীতে ১৯৭৩ সালে জঙ্গলখাইন পৃথক হয়ে যায় এবং বড়লিয়া ইউনিয়ন পরিষদের উৎপত্তি হয়।
  
  শিক্ষা ব্যবস্থা 
  ২০১১ সালের আদমশুমারি অনুযায়ী বড়লিয়া ইউনিয়নের সাক্ষরতার হার ৫৭.৭%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।
  
  শিক্ষা প্রতিষ্ঠান 
  মাধ্যমিক বিদ্যালয়
   কর্ত্তালা বেলখাইন মহাবধী উচ্চ বিদ্যালয়
   বাড়ৈকাড়া উচ্চ বিদ্যালয়
  
  মাদ্রাসা
   ওকন্যারা মুহাম্মদিয়া সুন্নিয়া দাখিল মাদ্রাসা
   বড়লিয়া শাহ ছৈয়দ আব্দুচ্ছালাম আউলিয়া (রহ.) দাখিল মাদ্রাসা
  
  প্রাথমিক বিদ্যালয়
   উজিরপুর সরকারি প্রাথমিক বিদ্যালয়
   ওকন্যারা দেলোয়ার হোসেন খান সরকারি প্রাথমিক বিদ্যালয়
   কর্ত্তালা বেলখাইন সরকারি প্রাথমিক বিদ্যালয়
   বড়লিয়া সরকারি প্রাথমিক বিদ্যালয়
   বাড়ৈকাড়া সরকারি প্রাথমিক বিদ্যালয়
   বেলখাইন সরকারি প্রাথমিক বিদ্যালয়
   মধ্য বড়লিয়া সরকারি প্রাথমিক বিদ্যালয়
   মেলঘর সরকারি প্রাথমিক বিদ্যালয়
  
  যোগাযোগ ব্যবস্থা 
  বড়লিয়া ইউনিয়নে যোগাযোগের প্রধান সড়ক পটিয়া-বড়লিয়া সড়ক। প্রধান যোগাযোগ মাধ্যম সিএনজি চালিত অটোরিক্সা।
  
  খাল ও নদী 
  বড়লিয়া ইউনিয়নের উপর দিয়ে প্রবাহিত হচ্ছে কাজির খাল, কাটা খাল, চাঁদের খাল এবং চৌধুরী খাল।
  
  হাট-বাজার 
  বড়লিয়া ইউনিয়নের প্রধান হাট/বাজার হল মৌলভী হাট।
  
  দর্শনীয় স্থান 
   হযরত শাহগদী  মাজার শরীফ
  
  জনপ্রতিনিধি 
   বর্তমান চেয়ারম্যান: শাহীনুল ইসলাম শানু
  
  আরও দেখুন 
   পটিয়া উপজেলা
   পটিয়া থানা
   চট্টগ্রাম জেলা
  
  তথ্যসূত্র
  
  বহিঃসংযোগ 
  
  বিষয়শ্রেণী:পটিয়া উপজেলার ইউনিয়ন
title: বড়লিয়া ইউনিয়ন